JSP ออกตั๋วแลกเงินไม่เกิน 200 ลบ.อายุ 182 วัน เสริมสภาพคล่อง
JSP ออกตั๋วแลกเงินไม่เกิน 200 ลบ.อายุ 182 วัน เสริมสภาพคล่อง
1 ก.พ. 2559

บริษัท เจ.เอส.พี.พร็อพเพอร์ตี้ จำกัด(มหาชน) หรือ JSP เปิดเผยว่า ที่ประชุมคณะกรรมการบริหาร อนุมัติให้ออกและเสนอขายตั๋วแลกเงินเพื่อเป็นการเสริมสภาพคล่องด้านการเงิน โดยจะออกตั๋วแลกเงินไม่เกิน 200 ล้านบาท อายุ 182 วัน เสนอขายให้แก่ผู้ลงทุนแบบเฉพาะเจาะจง และในวงจำกัด โดยออกตั๋วไม่เกิน 10 ฉบับ เพื่อใช้เป็นเงินทุนหมุนเวียนของบริษัท
นอกจากนี้ที่ประชุมคณะกรรมการบริษัท ยังอนุมัติจัดตั้งบริษัทย่อย 1 แห่ง ภายใต้ชื่อบริษัท เจ.เอส.พี.จงเทียน จำกัด โดยได้มีการจดทะเบียนจัดตั้งเมื่อวันที่ 29 ม.ค.ที่ผ่านมา ซึ่งเป็นประเภทธุรกิจพัฒนาอสังหาริมทรัพย์ ทุนจดทะเบียน 1 ล้านบาท โดยบริษัทถือหุ้น 99.99% ทั้งนี้ เพื่อใช้รองรับโครงการในอนาคต